আজ আরামবাগ ও ঘাটাল নিয়ে গুরুত্বপূর্ণ বৈঠকে অভিষেক বন্দ্যোপাধ্যায়

ওয়েব ডেস্ক: আজ সোমবার ক্যামাক স্ট্রিটে আরামবাগ ও ঘাটাল নিয়ে বৈঠক করবেন অভিষেক বন্দ্যোপাধ্যায় (Abhishek Banerjee)। আরামবাগ ও ঘাটাল (Arambagh and Ghatal) নেতৃত্বের সঙ্গে বৈঠক সারবেন তৃণমূলের সেকেন্ড ইন কমান্ড। প্রথম বৈঠক আরামবাগ নিয়ে ও দ্বিতীয়টি ঘাটাল নিয়ে (Arambagh and Ghatal)।

উল্লেখ্য, সামনেই ২৬-এর বিধানসভা নির্বাচন। আর সেই বিধানসভা নির্বাচনকে পাখির চোখ করেই দলের একাধিক জেলা নেতৃত্বের সঙ্গে বৈঠকে বসছেন অভিষেক। সাংগঠনিককে যাতে আরও সু-সংগত ও শক্তিশালী করা যায় সেই লক্ষ্যেই বেশকিছু পরিকল্পনা নিয়েছেন সর্বভারতীয় সাধারণ সম্পাদক। সেইমতোই ব্লকভিত্তিক সংগঠনের বড়সড় পরিবর্তন করতে অভিষেক বন্দ্যোপাধ্যায় (Abhishek Banerjee) ও রাজ্য সভাপতি সুব্রত বক্সী বৈঠক করে ঠিক করছেন। সাংগঠনিক পরিবর্তনের লক্ষ্যে প্রথমে তিনটি জেলাকে নিয়ে বৈঠক হয়েছিল। তালিকায় ছিল জলপাইগুড়ি, আলিপুরদুয়ার ও কোচবিহার। এই জেলাগুলির সাংগঠনিক পরিবর্তন হয়েছে।

আরও পড়ুন: এসএসসি নিয়োগ কাণ্ডে নতুন মোড়, ‘দাগি’ প্রার্থীদের হাইকোর্টে আর্জি

আর বেশ কয়েকদিনের মধ্যেই মালদহ, মুর্শিদাবাদ সহ দক্ষিণবঙ্গের বেশকিছু জেলার সাংগঠনিক পরিবর্তন হবে। তাই প্রায়ই বৈঠকে বসছেন অভিষেক বন্দ্যোপাধ্যায় (Abhishek Banerjee)। আর আজকে দুটি সাংগঠনিক জেলার বৈঠক রয়েছে। ইতিমধ্যেই আরামবাগ (Arambagh) সাংগঠনিক জেলা নেতৃত্বের সঙ্গে বৈঠকে বসেছেন অভিষেক। বৈঠক থেকে বড়সড় সাংগঠনিক পরিবর্তনের সিদ্ধান্ত নিতে পারেন অভিষেক। অন্যদিকে, আরামবাগ সাংগঠনিক জেলার মূল যে সমস্যা অর্থাৎ গোষ্ঠী দ্বন্ধ তা সমাধানেও বার্তা দিতে পারেন তিনি। উপস্থিত রয়েছেন জেলা সভাপতি, সাংসদ মিতালী বাগ। দ্বিতীয় অর্ধে ঘাটাল নিয়ে বৈঠক রয়েছে। সেখানেও গোষ্ঠী দ্বন্ধ অন্যতম একটি সমস্যা। ইতিমধ্যেই সাংগঠনিক রদবদল হয়েছে। তাই বিধানসভা নির্বাচনের আগে এই জেলার সাংগঠনিক নেতৃত্বকে চাঙ্গা করতে বার্তা দিতে পারেন তিনি। বলা বাহুল্য, বিধানসভা নির্বাচনের আগে এই দুই জেলা নিয়ে বৈঠক অত্যন্ত গুরুত্বপূর্ণ।
দেখুন অন্য খবর